Chekoslovakia
Chekoslovakia esis suverena stato qua kreabis en central Europa en oktobro 1918, pos l'unesma mondomilito. Ante la milito, l'areo esis parto di granda Austria-Hungaria. Pos la nedependo, Tomáš Masaryk esis l'unesma chefo di stato di la lando.

De 1939 til 1945 la lando dividesis ed okupesis partale da la Nacional-Socialista Germania (e mikra Zaolzie kun Polonia). Germani kreis la Protektorato di Bohemia e Moravia dum ke la Republiko Slovaka kreesis, duktita dal fashisto Jozef Tiso. Tamen, duris existar la guverno en exilo di Chekoslovakia.

Pos duesma mondomilito Chekoslovakia falis aden la cirklo dil Estala bloko konduktita da Sovietia. En 1955 ol divenis parto di la Pakto di Warszawa. Tamen l'ideo pri plu granda libereso ardoris. En 1968 en Chekoslovakia libere pensanta rejimo ganis povo, ma la libereso finis kande Sovietia invadis la lando. La povo donesis a rejimo quo esis vasalo di Sovietia.

En 1992 ol dividesis pacoze inter la nuna landi Chekia e Slovakia. La chef-urbo di Chekoslovakia, Praha, divenis Chekiana chef-urbo.

Nacionala konteno di Chekoslovakia 1921-1980 (fonto: Hungariana revuo História 2-3, 1991)